Aftur av jarðarferð

Myndagreining 

1. Hvat veitst tú um myndina?

· Nær er myndin gjørd?

· Hvør hevur gjørt myndina?

· Hvussu er myndin gjørd?

2. Hvat sæst á myndini?

· Hvat sært tú á myndini? Gev tær far um persónar, stað, lutir, umhvørvi og annað.

· Hvat er í forsýni, miðsýni og baksýni? Tað er tað, sum sæst fremst, í miðjuni og aftast í myndini.

· Hvussu eru persónar/fuglar vístir?

· Hvussu er teirra kropsburður? Er hann t.d. opin ella læstur?

· Hvussu eru teirra andlitsbrøgd? Sæst t.d. gleði, sorg, látur, grátur, líkasæla ella spenningur?

· Hvussu er samspælið teirra millum (t.d. tættleiki/frástøða)?

3. Hvussu er myndin bygd upp?
· Er rørsla í myndini? Hugsa um, at symmetri og reglulig skap mynda frið. Óreglulig skap og diagonalar elva spenning og órógv.
· Hvussu við sjónarhorninum? Er tað neutralt, sæð úr erva ella úr neðra?

· Hvussu við ljósinum í myndini? Er talan um nátúrligt ljós ella ljós frá t.d. einari lampu, ella er talan um súmbolskt ljós?
· Hvussu eru litirnir í myndini?

4. Sigur myndin eina søgu?

· Hvar eru vit stødd? Hvussu er umhvørvið? Eru vit inni ella úti? Lýs staðið.

· Hvørjir lutir eru á myndini? Hoyra lutirnir til í okkara samtíð? Hvat siga teir um tíðina í myndini?

· Hvussu er klædnabúnin? Ganga vit soleiðis ílætin nú á døgum? Hvat sigur klædnabúnin um tíðina í myndini?

· Hvussu er huglagið í myndini?

· Er ein søga í myndini? Skriva í stuttum søguna, sum tú sært hana í myndini.

5. Hvat veitst tú um listamannin?

